Πολυχρόνης Κουτσάκης

Ο Πολυχρόνης Κουτσάκης (Χανιά, 16 Αυγούστου 1974) είναι πολυβραβευμένος Έλληνας συγγραφέας, ποιητής και μεταφραστής.

Βιογραφία 
Σπούδασε ηλεκτρολόγος μηχανικός στο Πανεπιστήμιο Πατρών και εκπόνησε το διδακτορικό του στο Πολυτεχνείο Κρήτης. Έχει εργασθεί ως καθηγητής πανεπιστημίου στον Καναδά, στο Τμήμα Ηλεκτρολόγων Μηχανικών και Μηχανικών Υπολογιστών του πανεπιστημίου ΜακΜάστερ και στην Ελλάδα, στην Σχολή Ηλεκτρολόγων Μηχανικών και Μηχανικών Υπολογιστών του Πολυτεχνείου Κρήτης. Από το 2016 εργάζεται ως καθηγητής στην Σχολή Τεχνολογίας της Πληροφορίας του πανεπιστημίου Μέρντοκ στο Περθ της Αυστραλίας.

Έργο 
Ο Πολυχρόνης Κουτσάκης έχει εκδώσει 15 μυθιστορήματα, μία ποιητική συλλογή, ένα παιδικό βιβλίο, έξι μονόπρακτα θεατρικά έργα και ένα ηλεκτρονικό θεατρικό έργο. Τέσσερα ποιήματά του έχουν συμπεριληφθεί στην Ανθολογία της Ποιητικής Γενιάς του ’90 «Η γεωμετρία μιας αθέατης γενιάς» (εκδόσεις Μανδραγόρας) και άλλα τέσσερα ποιήματά του έχουν συμπεριληφθεί στην «Ανθολογία Κρητικής Ποίησης 1950-2007». Θεατρικά του έργα έχουν ανέβει και βραβευτεί στη Νέα Υόρκη και την Πενσυλβάνια των Η.Π.Α., σε αρκετές πόλεις της Αγγλίας, στην Αθήνα (θέατρο Αμόρε) και από το ΔΗ.ΠΕ.ΘΕ. Κρήτης. Τα μυθιστόρημάτά του «Αθηναϊκό Μπλουζ» και «Baby Blue» με ήρωα τον ηθικό «φροντιστή» (επαγγελματία δολοφόνο) Στράτο Γαζή εκδόθηκαν το 2017 και το 2018, αντίστοιχα, ταυτόχρονα στην Ελλάδα (εκδόσεις Πατάκη), στην Αγγλία, στην Αυστραλία και στις ΗΠΑ (εκδόσεις Bitter Lemon Press).

Εργογραφία

Μυθιστορήματα 
 Το κάψιμο της σημαίας, Εκδόσεις Μοντέρνοι Καιροί 1998
 Όχι αυτή τη φορά, μωρό μου, Εκδόσεις Ενάλιος 2000
 Ακροβάτες του χρόνου, Εκδόσεις Μίνωας 2005
 Αυτό που σου ξεφεύγει, Εκδόσεις Μίνωας 2007
 Ιερά Οδός μπλουζ, Εκδόσεις Πατάκη 2010
 Όταν ήταν ευτυχισμένος, Εκδόσεις Πατάκη 2013
 Καιρός για ήρωες, Εκδόσεις Πατάκη 2013
 Μια ανάσα μόνο, Εκδόσεις Πατάκη 2015
 Baby Blue, Εκδόσεις Πατάκη 2015
 Δεν είσαι εδώ, Εκδόσεις Πατάκη 2016
Αθηναϊκό Μπλουζ, Εκδόσεις Πατάκη 2017
Ακροβάτες του χρόνου, Εκδόσεις Πατάκη 2018 (αναθεωρημένη έκδοση του μυθιστορήματος που εκδόθηκε το 2005)
Το ομορφότερο τέλος στον κόσμο, Εκδόσεις Πατάκη 2019
Show Business, Εκδόσεις Πατάκη 2020 (γραμμένο μαζί με τον Ανδρέα Θωμόπουλο)
Φωτιά, Εκδόσεις Καστανιώτη 2022
Η Οδύσσεια που μας κρύβουν, Εκδόσεις Πατάκη 2022

Ποιητικές συλλογές 
 Ο Μυθοποιός, Γαβριηλίδης 2000

Παιδικά βιβλία 
 Ο αναπληρωματικός Άγιος Βασίλης, Εκδόσεις Καστανιώτη 2021, εικονογράφηση Δέσποινα Γιαννακάκη

Θεατρικά έργα 
 Όταν ήταν ευτυχισμένος, χ.ε., χ.χ.
 Σύστημα Ρολόι, χ.ε., χ.χ.
 Without You (ePlay), stageplays.com
 Bogey, One Act Play Depot 2002
 Lenin (Only One), One Act Play Depot 2004
 Naughty Cats, One Act Play Depot 2005
 Ripvan, One Act Play Depot 2007
 Jack, One Act Play Depot 2010
 For all time, One Act Play Depot 2012

Μεταφράσεις 
 Έμιλι Γκίφιν, Φιλίες & έρωτες, Μίνωας 2011
 Έμιλι Λόκχαρτ, Ήμασταν ψεύτες, Διόπτρα 2021

Βραβεία 
 2005, Β' Κρατικό Βραβείο Συγγραφής Θεατρικού Έργου, για το έργο Όταν ήταν ευτυχισμένος.
 2007, Α' Κρατικό Βραβείο Συγγραφής Θεατρικού Έργου, για το έργο Σύστημα Ρολόι.
 2016, Βραβείο Λογοτεχνικού Βιβλίου για Εφήβους, του περιοδικού «Αναγνώστης», για το μυθιστόρημα Μια ανάσα μόνο. 
 2016, Κρατικό Βραβείο Εφηβικού-Νεανικού Βιβλίου, για το μυθιστόρημα Μια ανάσα μόνο.
 2023, Βραβείο του Κύκλου Παιδικού Βιβλίου σε συγγραφέα εφηβικού - νεανικού βιβλίου για το μυθιστόρημα Φωτιά .

Παραπομπές

Εξωτερικοί σύνδεσμοι 
 Ιστοσελίδα του Πολυχρόνη Κουτσάκη
 Συνέντευξη του Πολυχρόνη Κουτσάκη στο diastixo.gr
 Συνέντευξη του Πολυχρόνη Κουτσάκη στο haniotika-nea.gr
 Κείμενο του Πολυχρόνη Κουτσάκη στην "Κυριακάτικη Ελευθεροτυπία"

Έλληνες συγγραφείς
Νεοέλληνες λογοτέχνες
Έλληνες μυθιστοριογράφοι
Έλληνες θεατρικοί συγγραφείς
Έλληνες σεναριογράφοι
Νεοέλληνες ποιητές
Συγγραφείς παιδικής και νεανικής λογοτεχνίας
Έλληνες μεταφραστές
Απόφοιτοι Πανεπιστημίου Πατρών